Carlo Dardanello/S'it treuv peu nen
Artorn

S'it treuv peu nen 
S'it treuv pì nen matòta 'd Langa
j'heu mach singh dìa pë porèj strenze 'r veuid
ma fussa bòrgno për voghe nen ra neucc
e 'r cheur ëscur

Nì sarmenton nì liassa nì gorèt
a peu gropeme a r'uva cioca 'd so
e a toa onda quand a grigna 'd vent
tra 'r mar dij brich

E manch ra rondora ra griva o la përnis
peuro porteme n'ës-cianch ëd col ësguard
chile che 'n cel a r'han prontà ij garòcc
për ij tò euj

A ciapo 'r gril, aica, tucc ij sògn
ëd chi da prima o r'ha sapà ben creus
ma su mia vita a zerb sempe a tempesta...
s'it treuv pì nen.

Leteratura piemontèisa
Poesìa
Monregalèis
Carlo Dardanello